<classify> Kikwete alitoa kauli hiyo wakati wa hafla maalumu iliyoandaliwa na Chama cha Waandishi wa Habari za Michezo Tanzania Taswa ya kukabidhi tuzo kwa wachezaji bora 10 na kumuaga rais huyo aliyeiongoza Tanzania kwa miaka 10.Pia, hafla hiyo iliyofanyika kwenye ukumbi wa Mlimani City jijini Dar es Salaam, ambapo pia Kikwete alikabidhiwa tuzo kwa juhudi zake za kuendeleza michezo katika kipindi chake chote cha uongozi.Mwenyekiti wa Chaneta, Annie Kibira alisema juzi kuwa wamefurahishwa na tamko la Kikwete la kusisitiza kuwa Serikali bado inawalipia makocha wa timu za taifa na alishangaa kwa Chaneta kuachana na kocha wao.Awali, Chaneta wakati wa uongozi wa Anna Bayi walikuwa na kocha kutoka Australia, Simone Mackins aliyetakiwa kulipiwa na serikali lakini aliondoka baada ya miezi michache kwa madai ya kutolipwa mshahara wake.Kibira alisema wataandika barua Wizara ya Habari, Utamaduni, Vijana na Michezo ili wapatiwe kocha kutoka nje, ambapo wao watapendekeza wapatiwe kocha kutoka Afrika Kusini. Alisema kocha kutoka nje atawasaidia sana kuuendeleza mchezo huo hapa nchini.  <topic>: MICHEZO 